Diari Oficial de la Generalitat Valenciana


Sumari del DOGV 8441, del 11-12-2018 (2018/11338)

Notificació de la sentència dictada en el procediment de mesures del supòsit contenciós número 819/2015.
--------------------------------------------------------------------------------------------------------

### Dades del document

Número de DOGV
:   8441

Data del DOGV
:   11-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11540


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de mesures del supòsit contenciós número 819/2015. [2018/11179]  
Procediment: família. Modificació mesures supòsit contenciós 000819/2015-C.  
De: Vida Kamandulyte.  
Procurador: Rafael Nogueroles Peiró.  
Contra: Saulius Stauce.  
Procurador/a: -  
En aquest procediment família. Modificació mesures supòsit contenciós 000819/2015, seguit a instàncies de Vida Kamandulyte contra Saulius Stauce, s'ha dictat la Sentència número 167/2017, en data 14 de setembre de 2017, que literalment és com segueix:  
  
  
«Dispositiva  
Estime parcialment la demanda interposada pel procurador Rafael Nogueroles Peiró en nom i representació de Vida Kamandulyte contra Saulius Stauce, i modifique les mesures acordades pel Jutjat de Primera Instància 5 de Gandia en Sentència de data 11 de novembre de 2013 (actuacions 1105/13) en els següents particulars:  
  
a) La pàtria potestat del fill hagut de les parts [?] (nascut el [...] de [...] de [...]) s'exercirà de forma exclusiva per sa mare, Vida Kamandulyte, i aquesta podrà realitzar, de forma individual, quants actes administratius siguen necessaris.  
b) La guàrdia i la custòdia del fill hagut en el matrimoni l'ostentarà la mare Vida Kamandulyte. Se suspén el règim de visites entre el progenitor i el seu fill per allò que s'ha raonat en la fonamentació jurídica d'aquesta resolució i sense perjudici que, si el progenitor compareguera, s'acordara un nou règim de visites.   
c) S'estableix una pensió d'aliments a favor del fill i a càrrec del pare, Saulius Stauce, de 200 euros mensuals, que hauran de ser ingressats en el compte que amb aquest fi designe la mare els cinc primers dies de cada mes. La dita quantitat s'actualitzarà anualment d'acord amb l'índex de preus al consum que es publique per l'Institut Nacional d'Estadística o organisme que el substituïsca. Les despeses extraordinàries de la menor seran sufragades al 50 % entre ambdós progenitors.  
  
No és procedent fer expressa condemna en costes.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'ha d'anotar en el llibre corresponent i de la qual cal deixar un testimoniatge en les actuacions originals, i que es notificarà a les parts; se'ls fa saber que contra aquesta sentència podran interposar en aquest jutjat un recurs d'apel·lació dins dels vint dies següents a la seua notificació prèvia constitució d'un dipòsit de 50 euros en el compte de dipòsits i consignacions d'aquest jutjat en l'entitat Banc de Santander (DA 15, LO 1/2009). Que pronuncie, mane i firme.»  
  
I atés que el demandat, Saulius Stauce, es troba en parador ignorat, expedisc aquest edicte a fi que li valga de notificació de forma deguda.  
  
  
Gandia, 14 de setembre de 2017.- El lletrat de l'Administració de justícia: Enrique Vallés Llorens.